 

  **REPUBLIKA HRVATSKA**

![[Velika Kopanica]]() **BRODSKO – POSAVSKA ŽUPANIJA**

 **OPĆINA VELIKA KOPANICA**

 **Općinsko vijeće**

KLASA: 400-01/24-01/15

URBROJ: 2178-12-03-24-4

Velika Kopanica, 19. prosinca 2024.g.

Na temelju članka 49. stavka 1., 3. i 4. Zakona o poljoprivrednom zemljištu („Narodne novine“ broj 20/18, 115/18, 98/19 i 57/22) i članka 32. Statuta Općine Velika Kopanica („Službeni vjesnik Brodsko-posavske županije“, broj 4/20, 11/21 i 31/23), Općinsko vijeće Općine Velika Kopanica na svojoj 27. sjednici održanoj dana 19. prosinca 2024. godine, donosi

**IZMJENE I DOPUNE P R O G R A M A**

**korištenja sredstava ostvarenih raspolaganjem**

**poljoprivrednim zemljištem u vlasništvu Republike Hrvatske**

**na području Općine Velike Kopanica u 2024. godini**

**Članak 1.**

Ovim Programom propisuje se korištenje sredstava iz Općinskog proračuna za 2024. godinu ostvarenih od zakupa, prodaje izravnom pogodbom, privremenog korištenja i davanja na korištenje izravnom pogodbom, koncesije poljoprivrednog zemljišta u vlasništvu Republike Hrvatske na području Općine Velika Kopanica.

**Članak 2.**

Sredstava se mogu se koristiti za programe katastarsko-geodetske izmjere zemljišta, sređivanje imovinsko-pravnih odnosa i zemljišnih knjiga, za subvencioniranje dijela troškova za sređivanje zemljišno knjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom ovog Zakona, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja i druge poticajne mjere za unaprjeđenje poljoprivrede i akvakulture.

**Članak 3.**

Prihod od raspolaganja poljoprivrednim zemljišta u vlasništvu Republike Hrvatske planira se u Proračunu Općine Velika Kopanica za 2024. godinu kako slijedi:

|  |  |  |  |
| --- | --- | --- | --- |
| **RB.** | **Vrsta prihoda** | **Planirani prihodi** | **NOVI PLAN** |
| 1. | Prihod od zakupa poljoprivrednog zemljišta i privremenog korištenja poljoprivrednog zemljišta | 130.000,00 | 30.000,00 |
| 2. | Prihod od prodaje poljoprivrednog zemljišta | 1.500,00 | 1.500,00 |
| **Ukupno:** | **131.500,00 eura** | **31.500,00 eura** |

**Članak 4**.

Financiranje poslova iz čl. 2 ove Odluke vršit će se na način da će se sredstva ostvarena raspolaganja poljoprivrednim zemljištem udružiti s ostalim sredstvima koji su prihod Općine Velika Kopanica te trošiti po planiranim pozicijama.

**Članak 5.**

Ovaj Program sastavni je dio Proračuna Općine Velika Kopanica za 2024. godinu i stupa na snagu osmog dana od dana objave u „Službenom vjesniku Brodsko-posavske županije“, a primjenjivat će se od 1. siječnja 2024. godine.

**OPĆINSKO VIJEĆE**

**OPĆINE VELIKA KOPANICA**

PREDSJEDNIK OPĆINSKOG VIJEĆA

**Tomislav Jagić, mag.ing.silv.**